На основу члана 30. став 5, члана 31. став 2. и члана 49а. став 3. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17 и 11/18), а у вези тачке I Обједињеног предлога Комисије за доделу средстава у области спорта, бр. 66-53/2020-III од 18. фебруара 2020. године,

Општинско веће општине Инђија, на седници одржаној дана 25. фебруара 2020. године, донело је

**РЕШЕЊЕ**

**О OДОБРАВАЊУ ПОСЕБНИХ ПРОГРАМА СПОРТСКИХ ОРГАНИЗАЦИЈА КОЈИМА СЕ ЗАДОВОЉАВА ОПШТИ ИНТЕРЕС У ОБЛАСТИ СПОРТА**

**НА ТЕРИТОРИЈИ ОПШТИНЕ ИНЂИЈА У 2020. ГОДИНИ**

**I**

**ОДОБРАВAЈУ СЕ** Посебни програми спортских организација којима се задовољава општи интерес у области спорта на територији општине Инђија у 2020. години, за рационално и наменско коришћење спортских сала и спортских објеката у јавној својини Општине, и то спортске сале у Установи „Спортски центар“ Инђија, кроз одобравање коришћења спортске сале за спортске активности и доделу термина за тренирање, тако да се спортским организацијама, носиоцима предлога посебних програма, додељују: 1600 сати за тренинге и 536 сати за утакмице.

Рационално и наменско коришћење за спортске активности и додела термина за тренирање и одржавање утакмица спортским организацијама, у спортској сали Установе „Спортски центар“ Инђија, финансирају се из буџета општине Инђија за 2020. годину, у износу средстава од 7.000.000,00 динара, која ће се одобравати Установи „Спортски центар“ Инђија, на основу приложених прегледа реализације коришћења термина од стране спортских организација.

Термини из става 2. ове тачке додељују се следећим организацијама у области спорта - носиоцима програма:

|  |  |  |
| --- | --- | --- |
| Назив носиоца посебног програма  и седиште | Број додељених термина у сатима, (вредност сата за тренинг: 2.700,00 дин; вредност сата за утакмицу: 5.000,00 дин) / спортски објекат | Износ средстава за реализацију посебног програма из буџета општине Инђија  у 2019. години |
| 1. Удружење женског фудбала „Инђија“  Инђија | 29,5+8  спортска хала Установе „Спортски центар“ | 119.650,00 динара |
| 2. Клуб малог фудбала „Индианс-2013“  Инђија | 20+16  спортска хала Установе „Спортски центар“ | 134.000,00 динара |
| 3. Савез за школски спорт ИН  Инђија | 0+100  спортска хала Установе „Спортски центар“ | 500.000,00 динара |
| 4. Карате клуб „Железничар“  Инђија | 75+20  спортска хала Установе  „Спортски центар“ | 302.500,00 динара |
| 5. Кошаркашки клуб „Железничар Стар Баскет“ Инђија | 55+70  спортска хала Установе „Спортски центар“ | 498.500,00 динара |
| 6. Одбојкашки клуб „Младост 1979“  Инђија | 80+40  спортска хала Установе „Спортски центар“ | 416.000,00 динара |
| 7. Женски рукометни клуб „Железничар“  Инђија | 404,5+44  спортска хала Установе „Спортски центар“ | 1.312.150,00 динара |
| 8. Рукометни клуб „Инђија“  Инђија | 233,5+40  спортска хала Установе „Спортски центар“ | 830.450,00 динара |
| 9. Кошаркашки клуб Железничар  Инђија | 374+80  спортска хала Установе „Спортски центар“ | 1.409.800,00 динара |
| 10. Одбојкашки клуб „Инђија“  Инђија | 328,5+118  спортска хала Установе „Спортски центар“ | 1.476.950,00 динара |
| **Укупно:** | **2136 сати** (1600+536) | **7.000.000,00 динара** |

**II**

На основу одобрених Посебних програма из тачке I овог Решења, Општинско веће општине Инђија донеће појединачна решења о одобрењу посебних програма, са утврђеним бројем термина у сатима, за тренинге и за утакмице, ради њихове реализације у 2020. години.

Појединачна решења су коначна и против њих се може водити управни спор.

**III**

Овлашћује се Председник општине Инђија да, као председник Општинског већа, потпише појединачна решења из тачке II овог Решења.

**IV**

Са подносиоцем одобреног посебног програма, спортском организацијом, Председник општине у име Општине Инђија закључује уговор о реализовању програма.

**V**

Председник општине у име Општине Инђија закључује уговор са Установом „Спортски центар“ Инђија, као установом која управља спортским објектом у јавној својини Општине, ради реализације средстава из тачке I овог Решења.

**VI**

Ово Решење објавити у „Службеном листу општине Инђија“.

**ОПШТИНА ИНЂИЈА**

**ОПШТИНСКО ВЕЋЕ**

**Број: 66-56/2020-III Председавајући,**

**Дана, 25. фебруара 2020. године Председник општине**

**И н ђ и ј а Владимир Гак**

**ОБРАЗЛОЖЕЊЕ**

Правни основ за доношење Решења о oдобравању предложених посебних програма спортских организација, за рационално и наменско коришћење спортских сала и спортских објеката у јавној својини Општине, и то спортске сале у Установи „Спортски центар“ Инђија, кроз одобравање коришћења спортске сале за спортске активности и доделу термина за тренирање, из буџета општине Инђија за 2020. годину, садржан је у члану 30. став 5. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17 и 11/18), којим је утврђено да, ако је предложени програм прошао претходне фазе евалуације од стране Комисије, Општинско веће, на предлог Комисије, доноси коначну одлуку о одобравању програма и одређује висину средстава за реализацију програма.

Сходно члану 31. Правилника, одобравање предложених програма и средстава од стране Општинског већа заснива се на значају реализације програма за задовољавање потреба и интереса грађана у области спорта, конзистентности програма са циљевима Националне стратегије развоја спорта и Програма развоја спорта у општини Инђија, квалитету програма, очекиваним резултатима реализације програма, одрживости програма и рационалности, рангу спортских грана, рангу (категорији) спортских организација и укупне суме предвиђене за финансирање програма у одређеној области потреба и интереса грађана у области спорта у Општини.

О одобрењу годишњих и посебних програма Општинско веће одлучује појединачним решењем.

Решења Општинског већа о одобрењу годишњег и посебног програма су коначна и против њих се може водити управни спор. Предмет управног спора не може бити, у складу са Законом, износ добијених средстава по основу годишњих и посебних програма.

Након извршеног стручног прегледа и оцене поднетих предлога годишњих програма, Комисија је, дана 18. фебруара 2020. године, сачинила обједињени предлог посебних програма, са исказаним укупним бројем бесплатних термина за коришћење спортских сала и спортских објеката у државној својини чији је корисник Општина Инђија, односно који су у својини Општине Инђија, са исказаним финансијским вредностима за реализовање коришћења спортских објеката, и то у укупном износу од 7.000.000,00 динара из буџета општине Инђија за 2020. годину, као и предлог о одбијању предложених посебних програма који нису испунили потребне услове и критеријуме у складу са чл. 25. и 26. Правилника, и доставила их Општинском већу на даљу надлежност.

Обједињени предлог Комисије за доделу средстава у области спорта, бр. 66-53/2020-III од 18. фебруара 2020. године, саставни је део материјала у прилогу предлога овог Решења.